VIDEO: 'Bende' skiet 3 in motor dood | Netwerk24
VIDEO: 'Bende' skiet 3 in motor dood
12 Julie 2018 14:55
Drie mans is by ’n kruising in Mitchells Plain doodgeskiet.
Die mans, tussen die ouderdom van 21 en 43 jaar, se lyke het in ’n Ford Focus gelê toe die polisie omstreeks 12:00 op die hoek van Eisleben- en Morgensterweg aankom.
Verskeie skote is op hulle gevuur, sê kapt. FC van Wyk, polisiewoordvoerder.
Volgens hom was die mans op pad na Mitchells Plain toe daar by die kruising vanuit ’n ander voertuig op hulle losgebrand is.
“Die polisie ondersoek die moontlikheid dat die voorval bendeverwant kon wees,” sê Van Wyk.
Mense met inligting word versoek om die polisie se Stop Misdaadnommer by 08600 10111 te bel of die Lentegeur-polisiekantoor by 021 377 5000.
Meer oor: Skietery
Transitorower brand met masjiengeweer los
Agt bendelede aangekeer ná moord